
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1237 


1 Σεπτεμβρίου 2003 


ΑΠΟΦΑΣΕΙ Σ 

Αριθ. 14725/805 

Καθορισμός του Φορέα, της θέσης, της έκτασης και των 
ορίωντου Βιοτεχνικού Πάρκου (ΒΙΟΠΑ) Ζερβοχωρίων 
Νομού Χαλκιδικής, έγκριση του Φορέα ΒΕΠΕ και της 
Μελέτης Περιβαλλοντικών Επιπτώσεων του ΒΙΟΠΑ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτου νόμου 2545/97 «Βιομηχανικές και Επι¬ 
χειρηματικές Περιοχές και άλλες διατάξεις» (ΦΕΚ 254/ 
Α'/97) και ειδικότερατα άρθρα 4,5 και αρθ. 19 παρ. 4 αυτού. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα (ΦΕΚ 137/Α785) όπως τροποποιήθηκε και 
συμπληρώθηκε από το Ν. 2081/92 (ΦΕΚ89/Α792) και το Ν. 
2469/97 (ΦΕΚ38/Α797). 

3. Τις διατάξεις του Ν. 1032/1980 περί συστάσεως 
Υπουργείου Χωροταξίας, Οικισμού και Περιβάλλοντος 
και ειδικότερα των άρθρων 2,3 και 7 αυτού. 

4. Το Ν. 1650/86 «Για την Προστασία του Περιβάλλο¬ 
ντος» (ΦΕΚ 160/Α786). 

5. Το Π.Δ. 456/25.9.85 «Μεταφορά Αρμοδιοτήτων, Υπη¬ 
ρεσιών και Προσωπικού στα Υπουργεία κ.λπ.» (ΦΕΚ 163/ 
Α785) και ειδικότερα το άρθρο 1 εδαφ. (α) και το άρθρο 2 
παρ. 1 αυτού. 

6. Το Π.Δ. 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α796). 

7. Το Π.Δ. 229/10.07.86 «Σύσταση και Οργάνωση της Γε¬ 
νικής Γραμματείας Βιομηχανίας» (ΦΕΚ 96/Α786) όπως 
τροποποιήθηκε με τις διατάξεις του Π.Δ. 396/1989 «Ορ¬ 
γάνωση της Γενικής Γραμματείας Βιομηχανίας», (ΦΕΚ 
172/Α789). 

8. Την 485/31.10.2001 Απόφαση του Πρωθυπουργού 
και του Υπουργού Ανάπτυξης (ΦΕΚ1484/Β72001) σχετικά 
με την ανάθεση αρμοδιοτήτων στους Υφυπουργούς Ανά¬ 
πτυξης Αλέξανδρο Καλαφάτη, Χρήστο Θεοδώρου καιΔη- 
μήτριο Γεωργακόπουλο. 

9. Την Υ6/31.10.2001 Απόφαση του Πρωθυπουργού και 
Υπουργού ΠΕΧΩΔΕ, (ΦΕΚ 1464/Β72001) με θέμα «Ανάθε¬ 


ση αρμοδιοτήτων Υπουργού Περιβάλλοντος Χωροταξίας 
και Δημοσίων Έργων στους Υφυπουργούς Περιβάλλο¬ 
ντος Χωροταξίας και Δημοσίων Έργων». 

10. Την 22303/788/24.6.98 Κοινή Υπουργική Απόφαση 
των Υπουργών Ανάπτυξης και ΠΕΧΩΔΕ σχετικά μετον κα¬ 
θορισμό τεχνικών και οικονομικών κ.λπ. προϋποθέσεων 
που θα πρέπει να πληροί ο φορέας ΒΕΠΕ. (ΦΕΚ 691 /Β798) 

11. Την 69269/5387/25.10.90 Κοινή Υπουργική Απόφα¬ 
ση «Κατάταξη έργων και δραστηριοτήτων σε κατηγορίες, 
περιεχόμενο Μελέτης Περιβαλλοντικών Επιπτώσεων 
(ΜΠΕ), καθορισμός περιεχομένου Ειδικών Περιβαλλοντι¬ 
κών Μελετών (ΕΜΠ) και λοιπές συναφείς διατάξεις, σύμ¬ 
φωνα με το Ν. 1650/1986», όπως τροποποιήθηκε με την 
ΚΥΑ 15393/2332/2000 (ΦΕΚ 1022/Β75.8.2002). 

12. Την 75308/5512/2.11.90 (ΦΕΚ 691/Β /90) Κοινή 
Υπουργική Απόφαση περί του καθορισμού του τρόπου 
ενημέρωσης των πολιτών και φορέων εκπροσώπησής 
τους για το περιεχόμενο Μελέτης Περιβαλλοντικών Επι- 
πτώσεωντων έργων και δραστηριοτήτων σύμφωνα με την 
παράγραφο 2του άρθρου 5του Ν. 1650/1986. 

13. Την 33361/5.9.91 (ΦΕΚ 703/Β75.9.91) Κοινή Υπουρ¬ 
γική Απόφαση περί μεταβιβάσεως εξουσίας υπογραφής 
σύμφωνα με το άρθρο 7 παρ. 1 του Ν. 1943/91 και την 
Υπουργική Απόφαση 103326/1281/5.12.96 περί μεταβί¬ 
βασης αρμοδιοτήτωντου Υπουργού και του Υφυπουργού 
ΠΕΧΩΔΕ. 

14. Την υποβληθείσα στη Δ/νση ΕΑΡΘ του ΥΠΕΧΩΔΕ, 
ΜΠΕτύπου Βτου εξεταζόμενου έργου, 63673/1.10.98 και 
τα συμπληρωματικά στοιχεία αυτής 45438/5.2.99. 

15. Το 4902/30.7.98 Έγγραφο της Δ/νσης Περιβάλλο- 
ντος-Χωροταξίας της Περιφέρειας Κεντρικής Μακεδο¬ 
νίας, με το οποίο εκφράζει τη σύμφωνη γνώμη της για τη 
δημιουργία του εξεταζόμενου ΒΙΟΠΑ στην ζητούμενη θέ¬ 
ση, με τους περιορισμούς όμως που αναφέρονται στο ίδιο 
έγγραφο. 

16. Το 64888/29.12.98 έγγραφο της Δ/νσης ΕΑΡΘ του 
ΥΠΕΧΩΔΕ, με το οποίο απεστάλη η ΜΠΕ του εν λόγω έρ¬ 
γου για δημοσιοποίηση, σύμφωνα με τις διατάξεις της 
προαναφερόμενης 75308/5512/2.11.90 Απόφασης. 

17. Το 112/16.2.99 έγγραφο του Τμήματος Περιβάλλο¬ 
ντος της ΝΑ Χαλκιδικής με το οποίο γνωμοδοτεί υπέρ της 
έγκρισης της ΜΠΕ του εξεταζόμενου έργου με τους 
όρους που αναφέρονται στο ίδιο έγγραφο. 

18. Το 01 α/197/25.2.99 έγγραφο του Νομαρχιακού Συμ- 

βουλίουτης ΝΑ Χαλκιδικής με το οποίο γνωστοποιεί ότι με 
την 28α/24.2.99 απόφασή του (πρακτικό συνεδρίασης 
4/24.9.99) γνωμοδότησε υπέρ της έγκρισης της ΜΠΕ του 
εξεταζόμενου έργου μετουςόρουςπουαναφέρονταιστο 
παραπάνω 17 σχετικό. 

19. Το 13775/955/28.6.99 έγγραφο της Δ/νσης Βιομη¬ 
χανικής Χωροθεσίας και Περιβάλλοντος του Υπουργείου 
Ανάπτυξης, με το οποίο ζητά να εξεταστεί η συμβατότητα 
ίδρυσης του εν λόγω ΒΙΟΠΑ με το καθεστώς προστασίας 
της λίμνης Κορωνείας και τη συνθήκη Βεπιεαί'. 

20. Το οικ. 86637/4570/20.10.99 έγγραφο της Δ/νσης 
Περιβαλλοντικού Σχεδιασμού (Τμήμα ΔΦΠ) στο οποίο 
αναφέρονται οι προϋποθέσεις που πρέπει να ισχύουν για 
την ίδρυση του εν λόγω ΒΙΟΠΑ. 

21. Το 445/8.11.99 έγγραφο της Αναπτυξιακής Εταιρίας 
Χαλκιδικής ΑΕ (αρ. πρωτ. Δ/νσης ΕΑΡΘ/ΥΠΕΧΩΔΕ 
49272/11.11.99) με το οποίο παρέχονται συμπληρωματι¬ 
κές διευκρινίσεις επί των παρατηρήσεων του παραπάνω 
20 σχετικού εγγράφου. 

22. Το 2200/8.11.99 έγγραφο του Δήμου Ζερβοχωρίων, 
με το οποίο αποδέχεται την παροχή υδροδότησηςτων μο¬ 
νάδων του ΒΙΟΠΑ από το δίκτυο ύδρευσης του Δήμου. 

23. Το 455/2.11.98 διαβιβαστικό έγγραφο της Αναπτυ¬ 
ξιακής Εταιρίας Χαλκιδικής ΑΕ με το οποίο υποβλήθηκαν 
τα συμπληρωματικά στοιχεία που αναφέρονται στην ΚΥΑ 
22303/788/24.06.98. 

24. Το υπ’ αριθ. 01486637/4570/20.10.99 έγγραφο της 
Δ/νσης Περ/κού Σχεδιασμού του ΥΠΕΧΩΔΕ σχετικά με 
την εγκατάσταση του ΒΙΟΠΑ Ζερβοχωρίων σε περιοχή 
ΒΑΜ3ΑΒ. 

25. Το 49117/26.11.99 έγγραφο της Δ/νσης ΕΑΡΘ του 
ΥΠΕΧΩΔΕ σχετικά με την συμβατότητα εγκατάστασης 
ΒΙΟΠΑ Ζερβοχωρίων σε περιοχή ΒΑΜ5ΑΒ. 

26. Την από 25.12.99 εισήγηση της Δ/νσης Βιομηχανι¬ 
κής Χωροθεσίας και Περιβάλλοντος του Υπ. Ανάπτυξης. 

27. Τις διατάξεις του άρθρου 29 Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α792) και το γεγονός ότι τις κανονιστικές δια¬ 
τάξεις αυτής της Κοινής Υπουργικής Απόφασης δεν προ- 
καλείται δαπάνη σε βάρος του κρατικού προϋπολογισμού 
και ειδικότερα του οικείου ΟΤΑ. 

28. Την ΚΥΑ 7367/501/29.3.2000 (ΦΕΚ 449/Β72000) 
«Καθορισμός του Φορέα, της θέσης, της έκτασης και των 
ορίων του Βιοτεχνικού Πάρκου (ΒΙΟΠΑ) Ζερβοχωρίων 
Νομού Χαλκιδικής, εκτάσεως 106 στρεμμάτων περίπου, 
στα διοικητικά όρια του Δήμου Ζερβοχωρίων του Νομού 
Χαλκιδικής». 

29. Την 45964/5.1.2000 Απόφαση Έγκρισης Περιβαλ¬ 
λοντικών όρων για το υπό ίδρυση ΒΙΟΠΑ Ζερβοχωρίων, 
νομού Χαλκιδικής. 

30. Την 451/2001 γνωμοδότηση του Β' Τμήματος του 
Ν.Σ.Κ. περί της ερμηνείας του άρθρου 5, παρ. 1 του Ν. 
2545/97, αποφασίζουμε: 

ΑΡΘΡΟ Καθορισμός της θέσης, της έκτασης και των 
ορίων του ΒΙΟΠΑ Ζερβοχωρίου 

1. Καθορίζουμε και οριοθετούμε το βιοτεχνικό Πάρκο 
(ΒΙΟΠΑ) Ζερβοχωρίων έκτασης 106,26 στρεμμάτων στα 
όρια του Δήμου Ζερβοχωρίων του Νομού Χαλκιδικής για 
την εγκατάσταση και μετεγκατάσταση επιχειρήσεων σύμ¬ 
φωνα με τις διατάξεις του άρθρου 2 του Ν. 2545/97 (ΦΕΚ 
254/Α797) με εξαίρεση τις δραστηριότητες που παρά¬ 
γουν απόβλητα από την παραγωγική του δραστηριότητα. 


2. Η ακριβής θέση και τα όρια του Βιοτεχνικού Πάρκου 
φαίνονται στο υπό κλίμακα 1:1000 συνημμένο σχέδιο του 
μελετητικού γραφείου «ΜΕΛΕΤΗΤΙΚΗ ΧΑΛΚΙΔΙΚΗΣ - X. 
ΤΣΙΠΕΛΗΣ & ΣΥΝΕΡΓΑΤΕΣ Ο.Ε.» 

3. Η καθορισμένη έκταση του Βιοτεχνικού πάρκου 
(ΒΙΟΠΑ) περικλείεται από την τεθλασμένη γραμμή υπό τα 


στοιχεία: 

ΣΗΜΕΙΑ 

X 

Ψ 

Α 

-5365,23 

-22875,73 

Β 

-5865,23 

-22875,16 

Γ 

-5865,05 

22710,16 

Δ 

5480,05 

-22710,60 

Ε 

-5452,91 

-22656,47 

Ζ 

-5210,49 

-22626,33 

Α 

-5365,23 

-22875,73 


ΑΡΘΡΟ 2. Καθορισμός του Φορέα ίδρυσης του ΒΙΟΠΑ 
Ζερβοχωρίου 

1. Ορίζουμε Φορέα ίδρυσης του Βιοτεχνικού Πάρκου 
Ζερβοχωρίων την Αναπτυξιακή Εταιρία Χαλκιδικής ΑΕ. 

2. Οι επιτρεπόμενες δραστηριότητες είναι οι προβλε- 
πόμενες στην παρ. (γ) του άρθρου 1 του Ν. 2545/97 σε 
συνδυασμό με το εδάφιο (α) της παρ.1 του άρθρου 2 ως 
και το εδάφιο (β) της παρ. 2του άρθρου 2του ίδιου νόμου. 


ΑΡΘΡΟ 3. Ύψος προβλεπόμενης επένδυσης 


Το ύψος της προβλεπόμενης επένδυσης, επί του οποί¬ 
ου θα προσδιορισθεί η επιχορήγηση, ορίζεται σε 
880.410,86 ευρώ και περιλαμβάνει τα προβλεπόμενα έρ¬ 
γα υποδομής, ενέργειες και λοιπές εγκαταστάσεις στο 
παρακάτω πίνακα.: 


Περιγραφή έργου/ ενέργειας Κόστος σε ευρώ 


I. Δαπάνες κατασκευής 
έργων υποδομής 

1. Δίκτυο οδοποιίας 249.160,22 

2. Δίκτυα ύδρευσης 27.892,42 

3. Δίκτυα όμβριων υδάτων 21.166,09 

4. Δίκτυα αποχέτευσης 31.510,91 

5. Κατασκευή Μ.Κ.Α. 132.062,64 

6. Δίκτυα Ηλεκτροφωτισμού 

και Τηλεφώνου 66.453,72 

7. Διαμόρφωση 

Περιβάλλοντα χώρου 44.020,85 

8. Κτίριο Διοίκησης 

και Φυλακίου 117.388,32 

II. Σύσταση Φορέα ΒΕΠΕ 

III. Οργάνωση Διοίκησης έργου 

IV. Δαπάνες εκπόνησης 
μελετών και επίβλεψης έργων 

ΣΥΝΟΛΟ 


689.655,17 


14.673,51 

102.714,60 

73.367,58 

880.410,86 


Στις παραπάνω δαπάνες δεν περιλαμβάνεται ΦΠΑ 


ΑΡΘΡΟ 4. Χρηματοδότηση 

Η χρηματοδότηση του Επιχειρηματικού Σχεδίου από 
πόρους Διαρθρωτικών Ταμείων γίνεται με βάση τους αντί¬ 
στοιχους Κανονισμούς και τις διαδικασίες διαχείρισης 
τους, όπως εκάστοτε ισχύουν. 


ΑΡΘΡΟ 5. Καθορισμός Περιβαλλοντικών Όρων για την 
ίδρυση και λειτουργία του ΒΙΟΠΑ Ζερβοχω¬ 
ρίων 

Οι όροι και τα μέτρα προστασίας του περιβάλλοντος για 

την ίδρυση και τη λειτουργία της συγκεκριμένης μορφής 
ΒΕΠΕ καθορίζονται από τους ακόλουθους Περιβαλλοντι¬ 
κούς Όρους: 

Γενικά στοιχεία του έργου 

• Προβλεπόμενες υποδομές: 

• Οδικό δίκτυο, εξωτερικό (πρόσβασης προς το ΒΙΟ- 
ΠΑ) και εσωτερικό. 

• Χώροι στάθμευσης 

• Κοινόχρηστοι χώροι. 

• Κτίριο διοίκησης και φυλάκιο εισόδου. 

• Δίκτυο ύδρευσης. 

• Δίκτυο ακαθάρτων (λυμάτων). 

• Μονάδα επεξεργασίας αποβλήτων 

• Δίκτυο όμβριων νερών. 

• Ηλεκτρικό δίκτυο. 

• Δίκτυο ασθενών ρευμάτων (τηλεφωνικό). 

• Χώροι πρασίνου 

• Περίφραξη του χώρου του ΒΙΟΠΑ. 

• Είδος επιχειρήσεων που προβλέπεται να εγκαταστα¬ 
θούν: βιοτεχνικές δραστηριότητες χαμηλής όχλησης (Β 
κατηγορίας της σχετικής (3) ΚΥΑ) των κλάδων: μεταλλι¬ 
κών κατασκευών, επεξεργασίας ξύλου και κατασκευής 
προϊόντων από ξύλο, ένδυσης, επεξεργασίας προϊόντων 
γάλακτος, επεξεργασίας τοπικών παραδοσιακών προϊό¬ 
ντων και παρεμφερείς. 

• Αριθμός επιχειρήσεων που προβλέπεται να εγκατα¬ 
σταθούν: προβλέπεται η εγκατάσταση 34 μονάδων, δυ- 
ναμένων να ανέλθουν κατά μέγιστο έως 50. 

• Υδροδότηση μονάδων: θα γίνεται από το δίκτυο 
ύδρευσης του Δήμου Ζερβοχωρίων (πρώην κοινότητα 
Μαραθούσας), από νέα διανοιχθείσα και αξιοποιηθείσα 
γεώτρηση στο συνοικισμό Πλατανοχωρίου. 

1. Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία 

Για τις βιοτεχνικές μονάδες που εγκαθίστανται πρέπει 
να τηρούνται τα ακόλουθα: 

1.1 Επιτρεπόμενο όριο συγκέντρωσης σωματιδιακών 
εκπομπών: < 100 Γπρ/Νπι (Π.Δ. 1180/81). 

1.2. Εκπομπές αμιάντου <0,1 πις/Νηι εφ’ όσον η παρο¬ 
χή απαερίων είναι > 5.000 πι/ώρα και το εκπεμπόμενο 
φορτίο αμιάντου στην ατμόσφαιρα > 0,5 ριΥώρα (ΚΥΑ 
8243/1113/91, άρθρο 3, παράγραφος 3β ΦΕΚ 138/Β7 
8.3.91). 

1.3. Για τους υπολοίπους αερίους ρύπους θα ακολου¬ 
θείται το Π.Δ. 1180/81. 

1.4. Βιομηχανικοί λέβητες: να τηρούνται οι διατάξεις 
της Υπ. Απ. 11294/93 (ΦΕΚ 264Β793) (για αέρια και υγρά 
καύσιμα) και της Κ.Υ.Α. 11535/93 ΦΕΚ 328 Β793 (για στε¬ 
ρεά καύσιμα). 

1.5. Υγρά απόβλητα: δεν επιτρέπεται η εγκατάσταση 
μονάδων που παράγουν υγρά απόβλητα από την παρα¬ 
γωγική τους διαδικασία. Η διάθεση των λυμάτων προσω¬ 
πικού και των αποβλήτων καθαρισμού χώρων των βιομη¬ 
χανικών - βιοτεχνικών μονάδων να γίνεται στο δίκτυο ακα¬ 
θάρτων του ΒΙΟΠΑ, σύμφωνα με σχετικό κανονισμό που 
θα συνταχθεί από τον φορέα διαχείρισης του έργου και 
θα εγκριθεί από τις αρμόδιες υπηρεσίες. Επιπλέον να τη¬ 
ρούνται οι περιβαλλοντικοί όροι που εκδίδονται για την 
λειτουργία των επί μέρους βιομηχανικών μονάδων. 

1.6. Στερεά και λασπώδη απόβλητα: η περισυλλογή, με¬ 
ταφορά και αποθήκευση των στερεών αποβλήτων, να γί¬ 
νεται σύμφωνα με την ισχύουσα νομοθεσία, να τηρούνται 


δε οι διατάξεις των πιο κάτω αποφάσεων, όπως αυτές 
ισχύουν: 

- Υγ. Δ/ΞΗ Ειβ/301/10.2.64 (ΦΕΚ 23/Β/14.2.64) περισυλ¬ 
λογής, αποκομιδής και διάθεσης στερεών απορριμμά¬ 
των. 

- Κ.Υ.Α. 49541/1424/86), όπως αυτή τροποποιήθηκε με 
την Κ.Υ.Α. 29728/824/96 (ΦΕΚ 358/Β796),περί στερεών μη 
τοξικών αποβλήτων και λασπών. 

- Κ.Υ.Α. 72751/3054/84 (ΦΕΚ 665/Β785), περί τοξικών 
και επικίνδυνων αποβλήτων. 

- Κ.Υ.Α. 19744/454/88 (ΦΕΚ 166/Β788), περί μεταφοράς 
επικινδύνων αποβλήτων. 

- Οδηγία της Ευρωπαϊκής Ενωσης: 89/369/ΕΟΚ, περί 
καύσης στερεών αποβλήτων. 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες 
διατάξεις 

2.1. Ατμόσφαιρα: όπως καθορίζονται στις Π.Υ.Σ. 
99/10.7.87 (ΦΕΚ 135 Α') και Π.Υ.Σ. 25/18.3.88 (ΦΕΚ52 Α'). 

2.2. Στερεά απόβλητα: Γ ια τη διαχείριση και διάθεση 
των στερεών αποβλήτων και λασπών του ΒΙΟΠΑ να λαμ- 
βάνονται σχετικές άδειες από τις Νομαρχιακές Υπηρε¬ 
σίες με βάση την ισχύουσα νομοθεσία. Για τις μέγιστες 
επιτρεπόμενες φορτίσεις των χώρων απόθεσης στερε¬ 
ών αποβλήτων να τηρούνται οι διατάξεις της Υ.Α. 
80568/ 4225/22.3.91 (ΦΕΚ 641/Β791) όπως ισχύει 
(εφαρμογή Οδηγίας 86/278/ΕΟΚ), περί μεγίστων επι- 
τρεπομένων φορτίσεων των χώρων απόθεσης στερεών 
αποβλήτων. 

3. Ειδικές οριακές τιμές στάθμης θορύβου και δονήσεων 

3.1. Κατά τη φάση της κατασκευής των έργων υποδο¬ 
μής να τηρούνται οι διατάξεις των πιο κάτω αποφάσεων: 

- Υγειονομική διάταξη Α5/2375 (ΦΕΚ 689/Β718.8.78), 
περί χρήσεως κατασιγασμένων αεροσφυρών. 

- Υπουργ. Απόφαση 56206/1613 (ΦΕΚ 570/Β79.9.86), 
περί προσδιορισμού της ηχητικής εκπομπής των μηχανη¬ 
μάτων και συσκευών εργοταξίου σε συμμόρφωση προς 
τις Οδηγίες 79/113/ΕΟΚ. 

-Υπουργ. Απόφαση 69001/1921 (ΦΕΚ751/Β718.10.88), 
περί έγκρισης τύπου ΕΕ για την οριακή τιμή στάθμης θο¬ 
ρύβου μηχανημάτων και συσκευών εργοταξίου. 

- Υπουργ. Απόφαση 765/91 (ΦΕΚ 81/Β/21.2.91), περί 
καθορισμού οριακών τιμών στάθμης θορύβου ορισμένων 
μηχανημάτων και συσκευών εργοταξίου. 

3.2. Κατά τη φάση της λειτουργίας του ΒΙΟΠΑη στάθμη 
θορύβου από τη λειτουργία των εγκατεστημένων μονά¬ 
δων δεν πρέπει να υπερβαίνει το ανώτατο όριο των 70 άΒ 
(Α) μετρούμενο στα όρια του οικοπέδου της κάθε εγκα¬ 
τάστασης (άρθρο 2, παράγραφος 5, του Π.Δ.. 1180/81, 
ΦΕΚ 293/Α76.10.81). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμισηςτου περιβάλλοντος, 
που επιβάλλεται να κατασκευασθούν ή να τηρηθούν 

4.1. Φάση κατασκευής των έργων υποδομής 

4.1.1. Προστασία εδάφους 

α. Περιορισμός των εκσκαφών στις απολύτως αναγκαί¬ 
ες. Η εκτέλεσή τους να μη γίνεται σε περίοδο υψηλών 
βροχοπτώσεων. 

β. Τα απαιτούμενα αδρανή να λαμβάνονται από νομί- 
μως λειτουργούντα λατομεία. 

γ. Τα πλεονάζοντα αδρανή υλικά που θα προκύψουν από 

τα έργα κατασκευής πρέπει να επαναχρησιμοποιηθούν, 
όπου αυτό είναι εφικτό ή να εναποτεθούν σε σωρούς χα¬ 
μηλού ύψους, ύστερα από σχετική άδεια και σε χώρους 
που θα υποδειχθούν από τις αρμόδιες υπηρεσίες. 

δ. Να γίνεται κατά το δυνατόν ταχεία απομάκρυνση των 
προϊόντων εκσκαφής για τις απαιτούμενες επιχώσεις. 

ε. Η διαχείριση μεταχειρισμένων ορυκτελαίων καθώς 
και κάθε είδους απορριμμάτων να γίνεται σύμφωνα με την 
ισχύουσα νομοθεσία. 

στ. Σε περίπτωση διαρροής καυσίμων, λαδιών ή πίσσας 
να γίνεται χρήση προσροφητικών υλικών (π.χ. άμμος, ρο¬ 
κανίδια κ.λπ.) 

ζ. Κατά την διάρκεια κατασκευής των έργων (ιδιαίτερα 
στα έργα διάνοιξης δρόμων) να ληφθεί μέριμνα για την 
ελεύθερη και ασφαλή κυκλοφορία των πεζών, κατάλληλη 
φωτοσήμανση των παρακαμπτήριων σημάτων και γενικά 
μέτρα που να ελαχιστοποιούν τους κυκλοφοριακούς κιν¬ 
δύνους. 

4.1.2 Προστασία υδατίνων πόρων 
α. Να εξασφαλίζεται η απρόσκοπτη ροή των επιφανεια¬ 
κών υδάτων. 

β. Οι εκσκαφές στους χειμάρρους δεν πρέπει να γίνο¬ 
νται σε περίοδο υψηλών βροχοπτώσεων. 

γ. Απαγορεύεται η απόρριψη μπαζών και γενικά στερε¬ 
ών αποβλήτων εντός των ρεμάτων. 

δ. Οι προσωρινοί χώροι απόθεσης των υλικών εκσκα¬ 
φής ή κατασκευής δεν πρέπει να γειτνιάζουν με ρέματα. 

ε. Τα λύματα από τους χώρους υγιεινής του προσωπι¬ 
κού να διατίθενται σε απορροφητικούς βόθρους, οι οποί¬ 
οι μετά τη λήξη των εργασιών να επιχωματωθούν. 

στ. Οι ζώνες χωροθέτησης των μονάδωντου ΒΙΟΠΑδεν 
θα απέχουν αποστάσεις μικρότερες των 200 πι εκατέρω¬ 
θεν της κοίτης των υφιστάμενων ρεμάτων, όπως προβλέ- 
πεται στο σχέδιο Π.Δ. που προωθείται για την προστασία 
του υγρότοπου των λιμνών Κορώνειας και Βόλβης. Οι πε¬ 
ριορισμοί αυτοί πρέπει να προβλεφθούν στους όρους της 
πολεοδομικής μελέτης του ΒΙΟΠΑ, που θα συνταχθεί με¬ 
τά τη δημοσίευση της απόφασης της παρ. 1 του άρθρου 
5τουΝ. 2545/97. 

4.1.3. Προστασία χλωρίδας - πανίδας. 

α. Να αποφεύγονται άσκοπες εκχερσώσεις σε περιοχές 
εκτός των ζωνών κατάληψης των έργων και του χώρου 
του εργοταξίου. 

4.1.4. Αντιμετώπιση θορύβων 

α. Να λαμβάνονται μέτρα για μείωση των οχλήσεων από 
θορύβους (π.χ. από κίνηση και λειτουργία μηχανημάτων) 
όσο αυτό είναι δυνατόν. 

β. Να τηρείται οι διατάξεις της κείμενης νομοθεσίας, 
που αναφέρεται στην παράγραφο 3.1 της παρούσας από¬ 
φασης. 

4.1.5. Αντιμετώπιση ατμοσφαιρικής ρύπανσης 

α. Να γίνεται διαβροχή των εργοταξιακών δρόμων και 
διανοιχθέντων τμημάτων του έργου, καθώς και των σω¬ 
ρών των υλικών εκσκαφής και των αδρανών για την πα¬ 
ρασκευή του σκυροδέματος, ιδιαίτερα κατά την ξηρή πε¬ 
ρίοδο. 

β. Να γίνεται ασφαλτόστρωση των οδών το ταχύτερο 
δυνατό, ανάλογα με τη πρόοδο των εργασιών. 

γ. Τα φορτηγά μεταφοράς αδρανών ή προϊόντων εκ¬ 
σκαφής εκτός των εργοταξίων ή πλησίον κατοικημένων 
περιοχών να είναι καλυμμένα και παράλληλα να γίνεται 
διαβροχή των μεταφερομένων υλικών κατά την ξηρή πε¬ 
ρίοδο. 


δ. Να αποφεύγεται η διέλευση οχημάτων μεταφοράς 
αδρανών υλικών από κατοικημένες περιοχές. 

ε. Οι μονάδες παραγωγής έτοιμου σκυροδέματος και 
ασφαλτομίγματος, που ενδεχομένως θα εγκατασταθούν 
για την εξυπηρέτηση του έργου, να είναι εφοδιασμένες με 
κατάλληλα συστήματα ξηρής αποκονίωσης, (όπως σακ- 
κόφιλτρα ή άλλα ισοδύναμα μέσα αποκονίωσης), έτσι 
ώστε οι εκπομπές σκόνης να μη υπερβαίνουν τα επιτρε¬ 
πόμενα όρια, που καθορίζονται από το Π.Δ. 1180/81. Οι 
μονάδες αυτές να εφοδιασθούν με έγκριση περιβαλλο¬ 
ντικών όρων από τις αρμόδιες υπηρεσίες. 

στ. Τα μηχανήματα ή τα οχήματα που θα χρησιμοποιη¬ 
θούν κατά τη φάση κατασκευής πρέπει να είναι καλώς συ¬ 
ντηρημένα έτσι ώστε οι εκπομπές καπνού από τη κίνησή 
τους να είναι οι ελάχιστες δυνατές. 

ζ. Δεν θα γίνονται καύσεις υλικών κάθε μορφής (ελαστι¬ 
κά, λάδια, κλπ.) κατά την εκτέλεση του έργου, χωρίς την 
ανάλογη έγκριση (ΚΥΑ 11535/93 - ΦΕΚ 328/93). 

η. Η κατασκευή του αποχετευτικού δικτύου και ιδιαίτε¬ 
ρα των σημείων, που μπορεί να αναπτύξουν δυνητικά 
οσμές (π.χ. αντλιοστάσια, φρεάτια αλλαγής αγωγών κ.λπ) 
να κατασκευαστούν με όλες τις ενδεδειγμένες προδια¬ 
γραφές για ελαχιστοποίηση της ανάπτυξης οσμών από λι- 
μνάζοντα απόβλητα - λύματα. 

4.1.6. Προστασία του τοπίου 

α. Κατά τη σύνταξη των τεχνικών μελετών των δικτύων 
υποδομής να καταβληθεί κάθε προσπάθεια για ήπιες κα¬ 
τά το δυνατόν επεμβάσεις στο ανάγλυφο του τοπίου. Με¬ 
τά το πέρας των έργων κατασκευής να γίνει αποκατάστα¬ 
ση, κατά το δυνατόν, του φυσικού περιβάλλοντος. 

β. Να γίνει φύτευση των προβλεπομένων χώρων πρασί¬ 
νου περιμετρικά και εντός του ΒΙΟΠΑ, ύστερα από ειδική 
φυτοτεχνική μελέτη. 

γ. Τα κτίρια πρέπει να διατηρηθούν κατά το δυνατόν σε 
χαμηλότερο ύψος και το χρώμα τους πρέπει να ακολου- 
θείτουςχρωματικούςτόνουςτηςγηςκαιτης βλάστησης. 

δ. Στο πλαίσιο του σχεδιασμού της ανάπλασης του πε¬ 
ριβάλλοντος χώρου του ΒΙΟΠΑ θα πραγματοποιηθούν 
και έργα για την ανάπλαση και προστασία του υδατορέ- 
ματος, που βρίσκεται στο βόρειο σύνορο του ΒΙΟΠΑ και 
ειδικότερα θα γίνουν ενδεδειγμένες δασοτεχνικές επεμ¬ 
βάσεις με κατάλληλα φυτικά είδη, διευθέτηση των πρα¬ 
νών και όποια άλλα αναγκαία έργα προκύψουν από τη με¬ 
λέτη που θα γίνει. 

4.1.7. Ειδικοί όροι 

Δεδομένης της υψηλής σεισμικότητας της περιοχής 
εγκατάστασης του ΒΙΟΠΑ επιβάλλεται η λήψη των απα¬ 
ραίτητων προφυλάξεων και μέτρων κατά τη μελέτη και 
κατασκευή των τεχνικών έργων υποδομής. 

4.2. Φάση λειτουργίας του ΒΙΟΠΑ 
4.2.1. Αντιμετώπιση θορύβων. 

α. Οι επιχειρήσεις που ασκούν θορυβογόνες δραστη¬ 
ριότητες να στεγάζονται σε κτίρια με κατάλληλη ηχομό¬ 
νωση. Μηχανήματα τα οποία από τη φύση τους δημιουρ¬ 
γούν υψηλό θόρυβο (π.χ. αεροσυμπιεστές) ή κραδα¬ 
σμούς (π.χ. πρέσες) να τοποθετούνται σε κατάλληλα 
ηχομονωμένους κλωβούς ή να εφοδιάζονται με αντικρα- 
δασμικές βάσεις, κατά περίπτωση. 

β. Σε κάθε περίπτωση να τηρούνται τα επιτρεπόμενα 
όρια θορύβου που αναφέρονται στην παράγραφο 3.2 της 
παρούσας απόφασης. Προς τούτο να διενεργούνται τα¬ 
κτικές μετρήσεις θορύβου από τον Φορέα Διαχείρισης 

του ΒΙΟΠΑ και σε περίπτωση μη τήρησης των επιτρεπό¬ 
μενων ορίων ο φορέας να εισηγήται στις αρμόδιες υπη¬ 
ρεσίες την επιβολή προσθέτων μέτρων προστασίας ή και 
διοικητικών κυρώσεων. 

γ. Να γίνει κατάλληλη ανάπτυξη ζωνών πυκνής και υψη¬ 
λής βλάστησης περιφερειακά του ΒΙΟΠΑ και καταλλήλων 
ζωνών πρασίνου μέσα στο ΒΙΟΠΑ για δημιουργία αισθη¬ 
τικής συνέχειας. 

4.2.2. Αντιμετώπιση ατμοσφαιρικής ρύπανσης. 

α. Να γίνει εγκατάσταση συστημάτων συγκράτησης 
σωματιδίων, καπνού και άλλων ειδικών αερίων ρύπων σε 
όσες βιοτεχνικές μονάδες θα έχουν τέτοιες εκπομπές κα¬ 
τά τη λειτουργία τους και να υπάρχει συμμόρφωση με τη 
σχετική νομοθεσία. 

β. Στους βιομηχανικούς καυστήρες πρέπει να γίνεται 
ρύθμιση και σωστή καύση ώστε οι εκπομπές να βρίσκο¬ 
νται στα επιτρεπόμενα όρια. 

γ. Ναλαμβάνονταιτα κατάλληλα μέτρα από κάθε μονά¬ 
δα που θα εγκαθίστανται εντός του ΒΙΟΠΑ για τον περιο¬ 
ρισμό των οσμών, που ενδεχομένως προκαλούνται από 
τη λειτουργία τους. 

4.2.3. Διαχείριση υγρών αποβλήτων 

α. Κατά τη φάση λειτουργίας των επί μέρους βιοτεχνι¬ 
κών μονάδων, το ΒΙΟΠΑ πρέπει να διαθέτει δίκτυα πλή¬ 
ρους αποχέτευσης υγρών αποβλήτων και όμβριων, κα¬ 
τάλληλα σχεδιασμένα. 

β. Οι εντός του ΒΙΟΠΑ μονάδες να διαθέτουν τα υγρά 
απόβλητό τους (λύματα προσωπικού και νερά πλύσης 
χώρων) στο δίκτυο ακαθάρτων του ΒΙΟΠΑ μετά από άδεια 
του φορέα διαχείρισης του ΒΙΟΠΑ και με όρους διάθεσης 
που θα προβλέπονται από σχετικό κανονισμό που πρέπει 
να συνταχθεί από τον ίδιο φορέα και να εγκριθεί από τις 
αρμόδιες υπηρεσίες. Δεν επιτρέπεται η διάθεση λάσμης 
με τα υγρά απόβλητα. Απαγορεύεται η απόρριψη λυμά¬ 
των των βιοτεχνικών μονάδων του ΒΙΟΠΑ σε ανοιχτούς 
υδάτινους αποδέκτες (χειμάρρους, ρέματα) ή υπεδα- 
φίως ή στο δίκτυο όμβριων του ΒΙΟΠΑ, με την επιφύλαξη 
του εδαφίου ε της παρούσας παραγράφου. 

γ. Η διαχείριση των μεταχειρισμένων ορυκτελαίων, που 
προκύπτουν από τις αλλαγές λαδιών των μηχανημάτων, 
να γίνεται με μέριμνα της κάθε επιχείρησης και σύμφωνα 
με τη διαδικασία που προβλέπεται στην ΚΥΑ 98012/ 
2001/96 (ΦΕΚ40/Β'), μη επιτρεπόμενης της ανεξέλεγκτης 
απόρριψής τους στο περιβάλλον ή μαζί με τα λοιπά από¬ 
βλητα του εργοστασίου. 

δ. Τα όμβρια νερά από κάθε εργοστασιακή μονάδα να 
διατίθενται στο δίκτυο ομβρίωντου ΒΙΟΠΑ. Κατ’ εξαίρεση 
επιτρέπεται η διάθεση στο δίκτυο αυτό και απονέρων 
ασθενούς φορτίου (π.χ. απομαστεύσεις ατμολεβήτων) 
μόνο ύστερα από σχετική άδεια του φορέα διαχείρισης 
του ΒΙΟΠΑ και εφ’ όσον συντρέχουν ειδικοί λόγοι προς 
τούτο. 

ε. Το δίκτυο ακαθάρτων του ΒΙΟΠΑ να συνδεθεί με την 
κεντρική Μονάδα Επεξεργασίας Λυμάτων (Μ.Ε.Λ.), η 
οποία προβλέπεται να κατασκευασθεί στα όρια του ΒΙΟ- 
ΠΑ και να σχεδιαστεί σύμφωνα με τα πιο κάτω δεδομένα: 

- Παροχή λυμάτων: 60ππ 3 /ημ. 

- Ρυπαντικό φορτίο βιομηχανικών αποβλήτων (μετρού- 
μενο ως ΒΟϋδ): Β005=18Κρ/ημ (300 ιτιρΙ). 

Σύμφωνα με την Μ.Π.Ε. του έργου, η Μ.Ε.Λ. θα περι¬ 
λαμβάνει τα πιο κάτω στάδια επεξεργασίας: 

- Αντλιοστάσιο εισόδου 

- Εσχαρισμός 


- Εξάμμωση - λιποσυλλογή 

- Δεξαμενή αερισμού - καθίζησης με ετεροχρονισμό των 
φάσεων αερισμού καθίζησης (βιολογική επεξεργασία 
ενεργού ιλύος, σύστημα 3.Β.Β.), 

- Αφυδάτωση λάσπης σε κλίνες ξήρανσης. 

Η Μ.Ε.Λ. πρέπει επίσης να συμπληρωθεί με τα πιο κάτω 
στάδια επεξεργασίας, που δεν προβλέπονται στην ΜΠΕ, 
αλλά επιβάλλονται ως όροι με την παρούσα απόφαση: 

- Απολύμανση των βιολογικά επεξεργασμένων αποβλή¬ 
των. 

- Μέτρηση της παροχής των προς διάθεση αποβλήτων 

- Πάχυνση της πλεονάζουσας λάσπης, πριν από τη διά¬ 
θεσή της στις κλίνες ξήρανσης. 

- Επιστροφή του υπερκείμενου υγρού από τη δεξαμενή 
πάχυνσης και των στραγγιδίων από τις κλίνες ξήρανσης 
στη δεξαμενή αερισμού καθίζησης. 

- Μέτρα απόσμησης στα έργα εισόδου (αντλιοστάσιο, 
εσχάρωση, λιποσυλλέκτης)και πάχυνσης της λάσπης. 

στ. Πριν από την κατασκευή της Μ.Ε.Λ. πρέπει να υπο¬ 
βληθεί, προς έγκριση από τις αρμόδιες υπηρεσίες, σχετι¬ 
κή Μελέτη Περιβαλλοντικών Επιπτώσεων, σύμφωνα με 
τις διατάξεις της ΚΥΑ 69269/5387/90. 

ζ. Τα χαρακτηριστικά των επεξεργασμένων αποβλήτων 
από την Μ.Ε.Λ. πρέπει να τηρούν τα ακόλουθα χαρακτη¬ 
ριστικά, που τίθενται ως στόχος στην υποβληθείσα 


Μ.Π.Ε.: 

• ΒΟϋ5 < 40 ΓΠ 9 /Ι 

·ΟΟϋ< 120 ΓΠ9/Ι 

• Αιωρούμενα στερεά (33) < 40 Π 19 /Ι 

• ρΗ = 7-8 


η. Ο φορέας Διαχείρισης του ΒΙΟΠΑ, πρέπει να διενερ¬ 
γεί εργαστηριακές αναλύσεις, τουλάχιστον μια φορά την 
εβδομάδα, για τον έλεγχο των χαρακτηριστικών και της 
παροχής των υγρών αποβλήτων και να καταχωρεί τα απο¬ 
τελέσματα σε ειδικό βιβλίο, θεωρημένο από την αρμόδια 
νομαρχιακή υπηρεσία. Το βιβλίο αυτό πρέπει να είναι δια¬ 
θέσιμο και να επιδεικνύεται σε κάθε έλεγχο από τα αρμό¬ 
δια ελεγκτικά όργανα, εφ’ όσον αυτό ζητηθεί. 

θ. Τα επεξεργασμένα απόβλητα που θα εξέρχονται από 
την Μ.Ε.Λ. να διατίθενται για άρδευση των χώρων πρασί¬ 
νου και της περιμετρικής δενδροφύτευσης του ΒΙΟΠΑ, ή 
σε περίπτωση αδυναμίας διάθεσης κατ’ αυτόν τον τρόπο 
σε υπεδάφιο πεδίο διάθεσης. Ειδικότεροι όροι διάθεσης 
θα καθορισθούν στην αντίστοιχη απόφαση Έγκρισης Πε¬ 
ριβαλλοντικών Όρων του έργου κατασκευής της Μ.Ε.Λ. 

ι. Ο φορέας διαχείρισης του ΒΙΟΠΑ να μεριμνά για τον 
καθορισμό και τη συντήρηση του δικτύου όμβριων, του 
αποχετευτικού δικτύου και της Μονάδας Επεξεργασίας 
Αποβλήτων, ώστε να εξασφαλίζεται εύρυθμη λειτουργία 
αυτών. 

4.2.3. Διαχείριση στερεών αποβλήτων 
α. Η περισυλλογή, μεταφορά και αποθήκευση των στε¬ 
ρεών αποβλήτων κάθε μονάδας, να γίνεται σύμφωνα με 
τις διατάξεις των αποφάσεων, που αναφέρονται στην πα¬ 
ράγραφο 1.5 της παρούσας απόφασης. 

β. Ο φορέας διαχείρισης του ΒΙΟΠΑ να εφοδιασθεί με 
οριστική άδεια διάθεσης υγρών και στερεών αποβλήτων 
από την αρμόδια υπηρεσία της Νομαρχιακής Αυτοδιοίκη¬ 
σης Χαλκιδικής. 

γ. Να επιδιωχθεί η ανακύκλωση των στερεών αποβλή¬ 
των και απορριμμάτων που είναι δυνατόν να ανακυκλω¬ 
θούν (μέταλλα, γυαλί, χαρτιά κ.λ.π). Προς τούτο ο φορέ- 

ας διαχείρισης του ΒΙΟΠΑ να καταρτίσει και να υποβάλει 
προς έγκριση στην αρμόδια υπηρεσία του ΥΠΕΧΩΔΕ ει¬ 
δικό πρόγραμμα συλλογής ανακυκλωσίμων αποβλήτων, 
ανά κατηγορία αυτών. 

4.2.4. Λοιποί περιβαλλοντικοί όροι 

α. Να ορισθεί κατάλληλο επιστημονικό προσωπικό από 
τον φορέα διαχείρισης του ΒΙΟΠΑ για την παρακολούθη¬ 
ση της ορθής εφαρμογής των περιβαλλοντικών όρων της 
παρούσας απόφασης. 

β. Τα δίκτυα ακαθάρτων και όμβριων και η Μονάδα Επε¬ 
ξεργασίας Λυμάτων πρέπει να έχουν ολοκληρωθεί και να 
είναι έτοιμα προς λειτουργία πριν από την έναρξη εγκα¬ 
τάστασης στο ΒΙΟΠΑ μονάδων που παράγουν υγρά από¬ 
βλητα. 

γ. Η παρούσα απόφαση δεν απαλλάσσει τον φορέα δια¬ 
χείρισης του ΒΙΟΠΑ από την υποχρέωση εφοδιασμού του 
με άλλες άδειες, που τυχόν προβλέπονται από την κείμε¬ 
νη νομοθεσία. 

δ. Δεδομένου ότι στο ΒΙΟΠΑ προβλέπεται να εγκατα¬ 
σταθούν κυρίως μικρομεσαίες επιχειρήσεις, με περιορι¬ 
σμένες, ενδεχομένως, οικονομικές δυνατότητες για 
εγκατάσταση συστημάτων αντιρρύπανσης, είναι πολύ 
σημαντικό ο φορέας διαχείρισης του ΒΙΟΠΑ να μεριμνή- 
σει ώστε η χωροθέτηση των μονάδων αυτών να γίνει κατά 
το δυνατό καθ’ ομοειδείς δραστηριότητες, έτσι ώστε να 
διευκολυνθούν οι μονάδες αυτές να εγκαταστήσουν από 
κοινού τα απαιτούμενα συστήματα αντιρρύπανσης, όπου 
αυτά απαιτούνται. 

ε. Είναι επιθυμητή η υιοθέτηση καθαρών τεχνολογιών 
και τεχνικών κατά την παραγωγική διαδικασία των βιοτε¬ 
χνικών μονάδων που θα εγκατασταθούν, καθώς και τεχνι¬ 
κών που αποσκοπούν στην ανακύκλωση αποβλήτων ή 
ανάκτηση ενέργειας, εφόσον αυτό είναι οικονομικά και 
λειτουργικά εφικτό. 

στ. Οι μονάδες που θα εγκατασταθούν στο ΒΙΟΠΑ πρέ¬ 
πει προηγουμένως να εφοδιασθούν με Έγκριση Περιβαλ¬ 
λοντικών Όρων, σύμφωνα με τις διατάξεις της ΚΥΑ 
69269/5387/90, όπως αυτή ισχύει, στην οποία θα αναφέ- 
ρονται οι ειδικές υποχρεώσεις και τα μέτρα προστασίας 
του περιβάλλοντος που οφείλουν αυτές να τηρούν. 

ζ. Να συνταχθεί ειδικός κανονισμός από τον φορέα δια¬ 
χείρισης του ΒΙΟΠΑ, ο οποίος μεταξύ των άλλων να περι¬ 
λαμβάνει ρητά τις γενικές υποχρεώσεις για την προστα¬ 
σία του περιβάλλοντος από κάθε εγκαθιστάμενη μονάδα 
μέσα στο ΒΙΟΠΑ. 

η. Δεδομένης της υψηλής σεισμικότητας της περιοχής 
εγκατάστασης του ΒΙΟΠΑ επιβάλλεται η λήψη των απα¬ 
ραίτητων προφυλάξεων και μέτρων κατά τη μελέτη και 
κατασκευή των έργων εγκατάστασης των βιοτεχνικών μο¬ 
νάδων μέσα στο ΒΙΟΠΑ. 

5. Ειδικά μέτρα για την προφύλαξη προστατευμένων 
ζωνών της περιβάλλουσας περιοχής. 

Λαμβάνοντας υπ’ όψη ότι: 

• Η θέση εγκατάστασης του ΒΙΟΠΑ περιλαμβάνεται 
στην ευρύτερη περιοχή των προστατευομένων από την 


διεθνή σύμβαση Βαπιεαι· υγροβιότοπων των λιμνών Κο- 
ρώνειας και Βόλβης και ειδικότερα στην Γ Ζώνη προστα¬ 
σίας των υγροβιότοπων 

• Σύμφωνα μετά σχετικά σχέδια ΚΥΑ και Π.Δ. που προ¬ 
ωθούνται για το καθεστώς προστασίας της Ζώνης αυτής, 
απαγορεύεται η εγκατάσταση και λειτουργία σ’ αυτήν μο¬ 
νάδων, οι οποίες έχουν υγρά απόβλητα από την παραγω¬ 
γική τους διαδικασία, που είναι δυνατόν να αποστραγγί¬ 
ζουν στην περιοχή της ζώνης Α των υγροβιότοπων, ανε¬ 
ξάρτητα από τον βαθμό επεξεργασίας τους. 

• Η Μονάδα Επεξεργασίας Λυμάτων του ΒΙΟΠΑ σχε¬ 
διάζεται να δεχτεί πρακτικά μόνο τα λύματα προσωπικού 
και τα απόβλητα πλύσης χώρων των υπό εγκατάσταση 
βιοτεχνικών μονάδων. 

δεν επιτρέπεται η εγκατάσταση στο ΒΙΟΠΑ δραστηριο¬ 
τήτων που παράγουν απόβλητα από την παραγωγική 
τους διαδικασία (με εξαίρεση απόβλητα από λειτουργία 
λεβητοστασίων, όπως απομάστευση ατμολεβήτων και 
αναγέννηση αποσκληρυντών). 

ΑΡΘΡΟ Χρονική διάρκεια ισχύος των περιβαλλοντικών 
όρων 

Οι προαναφερόμενοι περιβαλλοντικοί όροι ισχύουν μέ¬ 
χρι 4.1.2005, ημερομηνία που λήγει η 45964/5.1.2000, με 
την επιφύλαξη του άρθρου 9, παρ. 5, της Κ.Υ.Α. 69269/ 
5387/90 και με την προϋπόθεση ότι δεν θα έχει επέλθει εν 
τω μεταξύ μεταβολή των δεδομένων βάσει των οποίων εκ- 
δίδεται η παρούσα. Μετά την λήξη της προθεσμίας αυ¬ 
τής, ο φορέας διαχείρισης του ΒΙΟΠΑπρέπει να υποβάλει 
σχετική αίτηση προς τη Δ/νση Ε.Α.Ρ.Θ. του ΥΠΕΧΩΔΕ, 
προκειμένου να εξετασθεί αν απαιτείται αναθεώρηση των 
περιβαλλοντικών όρων της παρούσας. 

ΑΡΘΡΟ 7. Έναρξη ισχύος 

1. Με την παρούσα απόφαση καταργούνται οι παρακά¬ 
τω Κοινές Υπουργικές Αποφάσεις. 

α) 45964/5.1.2000 Έγκρισης Περιβαλλοντικών Όρων 
για το υπό ίδρυση ΒΙΟΤΕΧΝΙΚΟ ΠΑΡΚΟ Ζερβοχωρίων, 
Νομού Χαλκιδικής. 

β) 7367/501 /29.3.2000 περί καθορισμού του φορέα, της 
θέσης, της έκτασης και των ορίων του Βιοτεχνικού Πάρ¬ 
κου (ΒΙΟΠΑ) Ζερβοχωρίων Νομού Χαλκιδικής, εκτάσεως 
106 στρεμμάτων περίπου, στα διοικητικά όρια του Δήμου 
Ζερβοχωρίων του Νομού Χαλκιδικής. 

2. Η παρούσα απόφαση ισχύει από την έκδοσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου2003 

οι ΥΦΥΠΟΥΡΓΟΙ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΑΛ. ΚΑΛΑΦΑΤΗΣ Ρ. ΖΗΣΗ 

